Diari Oficial de la Generalitat Valenciana


Sumari del DOGV 2214, del 24-02-1994 (1994/830646)

RESOLUCIÓ de 8 de febrer de 1994, del conseller d'Obres Públiques, Urbanisme i Transports, que aprova les bases que han de regir la constitució de la borsa per a la contractació d'assistències tècniques en obres d'infrastructura hidràulica urbana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2214

Data del DOGV
:   24-02-1994

Secció del DOGV
:   ALTRES DISPOSICIONS

Número del document
:   1994/830646


Data del document
:   08-02-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 8 de febrer de 1994, del conseller d'Obres Públiques, Urbanisme i Transports, que aprova les bases que han de regir la constitució de la borsa per a la contractació d'assistències tècniques en obres d'infrastructura hidràulica urbana. [94/1110]  
Fent ús de les facultats que em confereix l'article 35 de la Llei 5/1983, de 30 de desembre, de Govern Valencià, i d'acord amb el que disposen el Decret 1005/74, de 4 d'abril, i el Reial Decret 1465/85, de 17 de juliol, resolc:  
Aprovar les bases que han de regir la constitució de la borsa per a la contractació d'assistències tècniques en obres d'infrastructura hidràulica que a continuació es transcriuen.  
Primer. Objecte  
La Conselleria d'Obres Públiques, Urbanisme i Transports necessita contractar serveis d'assistències tècniques per a la redacció de diversos projectes, assistències a les direccions d'obra i direccions facultatives d'obres d'infrastructura hidràulica urbana en 1994. Aquests projectes i obres, localitzats a tota la Comunitat Valenciana, seran generalment de captació, conducció i emmagatzematge d'aigües, col·lectors generals, estacions depuradores, emissaris submarins d'aigües residuals i canalització i defensa de nuclis urbans.  
Amb les propostes presentades, es constituirà una borsa d'ofertes que permeta la selecció de les més adequades perquè, una vegada valorades objectivament, es contracten directament els serveis en els casos que s'estime convenient; tot això sense perjudici, quan així ho considere l'administració, d'acudir als diversos sistemes d'adjudicació que permet la normativa de contractació administrativa aplicable en la matèria.  
Segon. Concurrents  
S'hi inviten els professionals que es troben en possessió de la titulació necessària, i les empreses consultores i de serveis.   
Tercer. Període de vigència  
El període de vigència d'aquesta borsa serà fins al 31 de gener de 1995 i en tot cas, fins que es constituesca la corresponent a 1995.  
Quart. Opcions que s'ofereixen  
Opció primera: redacció de projectes. S'hi podran presentar les empreses o professionals a títol individual.  
Opció segona: Direcció facultativa d'obra i/o assistència a la direcció d'obra. S'hi podran presentar en les modalitats següents:  
1. En el cas d'empreses, hauran de presentar-hi una llista del personal facultatiu i la seua titulació.  
2. Professionals lliures que formen equip. Com a mínim hauran de formar l'equip un titulat superior i un ajudant de grau mitjà. En aquest cas hauran de signar tots la instància de sol·licitud.  
3. Professionals lliures a títol individual.  
En la instància de sol·licitud es farà constar en les caselles corresponents l'opció o opcions seleccionades.  
En el supòsit que un tècnic superior o mitjà es presente per a qualsevol de les opcions a títol individual i com a part d'una empresa consultora, la Direcció General d'Obres Públiques podrà refusar la proposició corresponent al tècnic individual, però en respectarà la integració en l'empresa consultora.  
Cinqué. Documentació  
Amb aquesta finalitat, tots els professionals o empreses que desitgen participar en aquesta borsa, hauran de presentar una instància dirigida al conseller d'Obres Públiques, Urbanisme i Transports, en la qual sol·licitaran l'admissió en l'esmentada borsa segons el model de l'annex I, i dos sobres tancats on indicaran en l'exterior: {REF Sol·licitud per a participar en la borsa d'ofertes d'assistència tècnica en obres d'infrastructura hidràulica urbana}.  
Sobre A. Documentació administrativa  
Hauran d'incloure en aquest sobre els documents següents:  
1. Declaració lliure i responsable, emplenada com cal i subscrita segons el model de l'annex II i/o III que corresponga i que s'adjunta al final d'aquestes bases.  
2. Fotocòpies dels documents següents que els siguen d'aplicació:  
a) DNI i NIF: tant dels professionals lliures en règim individual o formant equip, com del signatari en representació d'una empresa.  
b) L'alta de l'impost d'activitats econòmiques i el rebut acreditatiu de l'últim pagament efectuat.  
c) Escriptura de constitució de la societat empresarial i també l'atorgament de poders, inscrits com cal ambdós en el Registre Mercantil, i pel que fa als poders, els ha de validar qualsevol servei jurídic de la Generalitat Valenciana.  
d) Document de classificació, en cas de posseir-la, que tinga l'empresa, expedit per l'òrgan competent del Ministeri d'Hisenda, de conformitat amb el Reial Decret 609/82, de 12 de febrer.  
La presentació de la documentació ara exigida es demana només per a participar en la borsa d'assistències tècniques de referència, per la qual cosa, cada vegada que el sol·licitant resulte adjudicatari d'una contractació determinada, no estarà eximit de la nova, total i actualitzada presentació de la documentació.  
En aquest cas, i com a requisit previ a la firma del contracte corresponent, haurà de presentar, en les dependències del Servei de Contractació i Expropiacions, perquè els confronte, els documents originals de les fotocòpies validades que quedaran en l'expedient.  
Així mateix, i quan ja tinga la condició d'adjudicatari, haurà d'acreditar documentalment els diversos punts implícits en la declaració expressa i responsable subscrita pel sol·licitant.  
En aquest sentit i pel que fa a les obligacions tributàries o de Seguretat Social, haurà d'atenir-se a les disposicions del Reial Decret 1462/85, de 3 de juliol, i a la normativa posterior de desplegament.  
Sobre B. Referències tècniques  
1) Fotocòpia de la instància de sol·licitud indicada en l'annex I, juntament amb les fotocòpies de les instàncies indicades en els annexos II, III i IV, que corresponguen.  
2) Curriculum vitae. Es presentaran les referències dels treballs realitzats, agrupats en les àrees següents:  
1. Hidrogeologia i sondejos  
2. Proveïments  
3. Sanejament  
4. Tractament d'aigües  
5. Canalització i defensa d'avingudes  
6. Emissaris submarins  
7. Altres obres hidràuliques i planificació urbana  
8. Impacte ambiental  
A més, en cada referència, cal indicar-hi el pressupost, el tipus d'actuació ( redacció del projecte, direcció facultativa, tècnic responsable de l'empresa contractista, etc.) i responsable o contractista principal si no és el tècnic en qüestió.  
Així mateix, cal indicar-hi, en primer lloc, les actuacions realitzades per a la Conselleria d'Obres Públiques, Urbanisme i Transports i per a altres administracions en l'àmbit de la Comunitat Valenciana.  
En el cas d'empreses consultores, s'haurà de distingir entre el personal que forma part de la plantilla pròpia i els possibles col·laboradors eventuals i separar, per tant, els seus currículums i les seues referències.  
Els tècnics i equip o empreses consultores, encara que hagen concorregut a anteriors convocatòries d'aquesta borsa, han de presentar la documentació completa.  
3) Disponibilitat d'oficina tècnica a la Comunitat Valenciana.  
4) Declaració de la situació laboral del sol·licitant. S'hi ha d'indicar: lliure exercici, al servei d'una empresa, i altres. També s'hi ha d'indicar les persones o entitats per a les quals treballa o a les quals presta serveis i també la dedicació a aquestes.  
S'hi ha d'adjuntar un document en el qual el sol·licitant es compromet a comunicar per escrit a la Direcció General d'Obres Públiques qualsevol variació sobre aquest punt en el moment en què es produesca.  
5) Preferències geogràfiques d'actuació (província, comarca, zona, etc.)  
Sisé. Lloc de presentació  
Les ofertes es s'han de presentar en el Registre General de qualsevol de les dependències administratives següents:  
Conselleria d'Obres Públiques, Urbanisme i Transports (planta baixa). Avinguda de Blasco Ibáñez, 50. València.  
Servei Territorial de Recursos Hidràulics d'Alacant. Avinguda d'Aguilera, 1.   
Serveis Territorials de la Conselleria d'Obres Públiques, Urbanisme i Transports de Castelló. Avinguda del Mar, 16.  
Seté. Termini de presentació  
El termini d'admissió d'ofertes es tancarà a les 14 hores del quinzé dia hàbil, comptador des de l'endemà de la publicació de la convocatòria en el Diari Oficial de la Generalitat Valenciana.  
Contra aquesta resolució, que exhaureix la via administrativa, s'hi pot interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació de la resolució.  
Per a la interposició d'aquest recurs cal que, prèviament, el recurrent en comunique la interposició a aquest òrgan. Tot això d'acord amb el que preveuen els articles 57.2 f i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot açò sense perjudici que els interessats puguen interposar-hi qualsevol altre recurs que estimen oportú.  
València, 8 febrer de de 1994.- El conseller d'Obres Públiques, Urbanisme i Transports: Eugenio Burriel de Orueta.  
 ANNEX I  
Model de sol·licitud (empreses i professionals)  
Nom..., amb el NIF núm. ..., en nom propi o com a ..., representant legal de l'empresa..., amb el CIF núm...., i domicili a l'efecte... de notificació a ..., Tel...., Fax:...  
EXPOSE:  
Que havent-me assabentat de l'anunci publicat per a constituir una borsa d'ofertes d'assistència tècnica en obres d'infrastructura hidràulica urbana, dependents de la Direcció General d'Obres Públiques, de la Conselleria d'Obres Públiques, Urbanisme i Transports, manifeste que conec les bases de la convocatòria, que complisc els requisits exigits per aquestes bases i, en general, els necessaris per a contractar amb l'administració. Per la qual cosa  
DEMANE:  
Ser admés en l'esmentada borsa d'ofertes. Amb aquesta finalitat, annexe, per ordre numèric, els documents que exigeixen aquestes bases, i manifeste que vull concórrer als capítols següents:  
 q Opció primera: redacció de projectes.  
   
 q Opció segona: direcció facultativa/  
 Empreses. assistència a la direcció.  
   
 q Opció segona: direcció facultativa/  
 Professionals assistència a la direcció.  
 en equip.  
   
 q Opció segona: direcció facultativa/  
 Professionals assistència a la direcció.  
 a títol individual.  
 ...., .... de .... de 19...  
 Firmat:  
CONSELLERIA D'OBRES PÚBLIQUES,  
URBANISME I TRANSPORTS  
ANNEX II  
Empreses  
Redacció de projectes  
Direcció facultativa d'obres  
Assistència a la direcció d'obra  
València, ... d ... de 1994  
Davant meu, Eugenio Burriel de Orueta, conseller d'Obres Públiques, Urbanisme i Transports de la Generalitat Valenciana, hi compareix: el/la  
Sr./Sra...., amb el NIF núm...., en representació de l'empresa..., les dades d'identificació fiscal, bancàries i d'apoderament de la qual figuren en l'annex II bis, manifesta que no incorre en cap de les causes previstes per l'article nové de la Llei de Contractes de l'Estat, segons la redacció del Reial Decret Legislatiu 931/1986, de 2 de maig.  
Cosa que declara lliurement i responsablement a l'efecte del que estableix l'article esmentat.  
Així mateix, i amb la firma d'aquest document, accepta expressament l'obligació imposada per les bases que regeixen aquesta borsa d'ofertes quant a la comunicació a la Conselleria d'Obres Públiques, Urbanisme i Transports de qualsevol variació que es produesca sobre el status del/de la sol·licitant en els termes que s'hi preveuen.  
El/La compareixent El conseller d'Obres Públiques,  
 Urbanisme i Transports  
ANNEX II (BIS)  
Dades fiscals, bancàries i d'apoderament  
1. Dades de l'empresa  
Domicili: ... Localitat: ...  
Número d'identificació fiscal: ...  
Telèfon: ... Fax: ... Tèlex:...  
2. Compte corrent per a fer les transferències  
Número: ...   
Banc o caixa: ...  
Sucursal/agència urbana: ...  
Domicili: ...  
Localitat: ...  
3. Persona facultada per a subscriure contractes  
Nom i cognoms: ...  
NIF: ... Lloc i data d'expedició del DNI: ...  
4. Dades de l'apoderament  
Data i lloc d'expedició de l'escriptura: ...  
...  
Notari que l'autoritza: ...  
Número de protocol: ...  
A la mateixa ciutat i en la mateixa data  
El/La compareixent   
ANNEX III  
Direcció facultativa d'obres/Assistència a la direcció  
(Equip de professionals lliures)  
València, ... d ... de 1994  
Davant meu, Eugenio Burriel de Orueta, conseller d'Obres Públiques, Urbanisme i Transports de la Generalitat Valenciana, hi compareixen en nom propi i formant equip:   
El/La Sr./Sra...., amb NIF..., i el/la Sr./Sra...., amb el NIF núm. ..., les dades d'identificació fiscal i bancàries dels/de les quals figuren a l'annex III bis, manifesten que no incorren en cap de les causes previstes per l'article nové de la Llei de Contractes de l'Estat, segons la redacció del Reial Decret Legislatiu 931/1986, de 2 de maig.  
Cosa que declaren lliurement i responsablement a l'efecte del que aquest article estableix.  
Així mateix, i amb la firma d'aquest document, accepten expressament l'obligació imposada per les bases que regeixen aquesta borsa d'ofertes quant a la comunicació a la Conselleria d'Obres Públiques, Urbanisme i Transports de qualsevol variació que es produesca sobre el status dels/de les sol·licitants en els termes que s'hi preveuen.  
Els/Les compareixents El conseller d'Obres Públiques,  
 Urbanisme i Transports  
ANNEX III (BIS)  
Dades Fiscals i Bancàries  
1. Domicili: ...  
Localitat:...  
Número d'identificació fiscal:...  
Telèfon: ... Fax: ... Tèlex: ...  
2. Domicili:  
Localitat:  
Número d'identificació fiscal:  
Telèfon: ... Fax: ... Tèlex:...  
Compte corrent per a fer les transferències  
1. Número:  
Banc o caixa: ...  
Sucursal/agència urbana: ...  
Domicili: ...  
Localitat: ...  
2. Número: ...  
Banc o caixa: ...  
Sucursal/agència urbana: ...  
Domicili: ...  
Localitat: ...  
A la mateixa ciutat i en la mateixa data  
Els/Les compareixents  
ANNEX IV  
(professionals lliures)  
Redacció de projectes  
Direcció facultativa  
Assistència a la direcció  
València, ... d ... de 1994  
Davant meu, Eugenio Burriel de Orueta, conseller d'Obres Públiques, Urbanisme i Transports de la Generalitat Valenciana, hi compareix el/la  
Sr./Sra..., amb el NIF..., les dades d'identificació fiscal i bancàries del/de la qual figuren a l'annex IV bis, manifesta que no incorre en cap de les causes previstes per l'article nové de la Llei de Contractes de l'Estat, segons el contingut del Reial Decret Legislatiu 931/1986, de 2 de maig.  
Cosa que declara lliurement i responsablement a l'efecte del que aquest article estableix.  
Així mateix, i amb la firma d'aquest document, accepta expressament l'obligació imposada per les bases que regeixen aquesta borsa d'ofertes quant a la comunicació a la Conselleria d'Obres Públiques, Urbanisme i Transports de qualsevol variació que es produesca sobre el status del/de la sol·licitant en els termes que s'hi preveuen.  
El/La compareixent El conseller d'Obres Públiques,  
 Urbanisme i Transports  
 ANNEX IV (BIS)  
Dades fiscals i bancàries  
Domicili: ...  
Localitat: ...  
Número d'identificació fiscal: ...  
Telèfon: .. Fax: .. Tèlex: ...  
Compte corrent per a fer les transferències  
Número:  
Banc o caixa:  
Sucursal/agència urbana:  
Domicili:  
Localitat:  
A la mateixa ciutat i en la mateixa data  
El/La compareixent